cyanic-selkie/wikianc huggingface dataset:
यूरोपीय धर्मसुधार
तत्कालीन परिस्थितियाँ
13वीं शताब्दी में कैथोलिक धर्मविज्ञान (थिओलोजी) ने अरस्तू की ईसाई व्याख्या तथा स्कोलैस्टिक फिलोसोफी के सहारे धर्मसिद्धान्तों का युक्तियुक्त प्रतिपादन किया था किंतु 15वीं शताब्दी में धर्म की मूलभूत समस्याओं पर से ध्यान और चिंतन हट गया था। विश्वविद्यालयों में धर्मपंडित गौण प्रश्नों के विषय में अपने मतभेदों को अधिक महत्व देने लगे थे जिससे काथलिक धर्मविज्ञान इतन निष्प्राण हो गया था कि कुछ साधकों की यह धारणा दृढ़ हो गई थी कि धर्मविज्ञान साधना में बाधक है। इस प्रकार हम देखते हैं कि कलीसिया के सभी क्षेत्रों में सुधार की अपेक्षा थी और धर्मसुधार का आंदोलन अनिवार्य हो गया था। 14वीं शताब्दी में अँग़रेज विक्लिफ और बाद में बोहीमिया के न हुस जॉ (क्तद्वद्म) सिखलाने लगे थे कि कलीसिया का संगठन, उसके संस्कार आदि यह सब मनुष्यों का आविष्कार है; ईसाइयों के लिए बाइबल ही पर्याप्त है। उस समय भी उन विचारों को अधिक सफलता नहीं मिली किंतु उनका लूथर पर प्रभाव स्पष्ट ही है। स्पेन में टोलीडो के आर्बबिशप सिमेनेस (1495-1517 ई.) ने कलीसिया (चर्च) के अनुशासन के अंदर धर्मसुधार आंदोलन प्रवर्तित किया जिससे वहाँ का वातावरण पूर्ण रूप में बदल गया किंतु पश्चिमी यूरोप में कलीसिया की परिस्थिति में कोई विशेष परिवर्तन नहीं हो पाया था।
जब लूथर ने रोम के विरुद्ध आवाज उठाई उनको एक और कारण से अपूर्व सफलता मिली। यूरोप में उस समय सर्वत्र प्राचीन यूनानी तथ लैटिन साहित्य की लोकप्रियता के साथ साथ एक नवीन सांस्कृतिक आंदोलन प्रारंभ हुआ जिसे रिनेसाँ अथवा नवजागरण कहा गया है। इसके फलस्वरूप लोगों में व्यक्तिगत स्वतंत्रता का भाव उत्पन्न हुआ। मुद्रण के आविष्कार के कारण इसी समय से बाइबिल की मुद्रित प्रतियाँ अधिक सरलतापूर्वक सुलभ होने लगी थीं, जिससे लोगों को अपनी ओर से धर्म के विषय में सोचने और बाइबिल को अपनी निजी व्याख्या करने की प्रवृत्ति को भी प्रोत्साहन मिलने लगा था।
प्रभाव एवं परिणाम
राजनीतिक दृष्टि से धर्मसुधार का परिणाम बहुत ही व्यापक रहा। यूरोप की उत्तरमध्यकालीन परिस्थिति ऐसी थी कि शासकों ने भी अनिवार्य रूप से इस धार्मिक आंदोलन में सक्रिय भाग लिया है। वे अपनी प्रजा को अपने ही धर्म में सम्मिलित करने अथवा बनाए रखने के उद्देश्य से युद्ध करने के लिए तैयार हो गए। इस प्रकार यूरोप के इतिहास में धर्म के नाम पर अनेक युद्धों की कलीसियाा है, जैसे, जर्मनी में 30 वर्षीय युद्ध (थरटी ईअर्स वॉर) फ्रांस में युगनो युद्ध और हॉलैंड में राजा चार्ल्स पंचम के विरुद्ध सफल स्वतंत्रता संग्राम।
ऊपर इसका उल्लेख हो चुका है कि कैथोलिक कलीसिया में समय समय पर सुधार आंदोलनों का प्रवर्त्तन होता रहा है किंतु 16वीं शताब्दी के विद्रोहात्मक धर्मसुधार से काथलिक कलीसिया को विशेष रूप से प्रेरणा मिली। इस शताब्दी में पोप के रूप में प्रतिभाशाली व्यक्तियों का चुनाव हुआ जिन्होंने कलीसिया के शासन में फिर अध्यात्म को प्राथमिकता दिला दी है जिससे समस्त काथलिक संसार में पोप का पद पुन: पूर्णरूपेण सम्मानित हो सका। बिशपों की सामंतशाही को समाप्त कर दिया गया और चारों और साधुस्वभाव व्यक्तियों की नियुक्ति से जनता के सामने बिशप का प्राचीन आदर्श उभरने लगा, जो अपनी प्रजा का धर्मगुरु एवं आध्यात्मिक चरवाहा (नेता) है। ट्रेंट नामक नगर में कलीसिया की 19वीं विश्वसभा का आयोजन हुआ जिसमें कलीसिया के नए संगठन के अतिरिक्त विशेष रूप में साधारण पुरोहितों के शिक्षण का प्रबंध किया गया। अत: कलीसिया की सभी श्रेणियों में सुधार हुआ और जनसाधारण में धार्मिक शिक्षा का उचित प्रचार हो सका। इस कार्य में धर्मसंधियों ने दूसरे पुरोहितों का हाथ बँटाया है। 16वीं शताब्दी में जेसुइट आदि कई धर्मसंघों की स्थापना हुई तथा प्राचीन (विशेषकर फ्रांसिस्की तथा कार्मेलाइट) धर्मसंघों में सुधार लाया गया जिससे वे सबके सब समय की आवश्यकताओं के अनुसार धर्म की सेवा कर सकें। इस प्रकार हम देखते हैं कि धर्म सुधार का संभवत: सबसे गहरा एवं हितकरी प्रभाव पुराने काथिलक कलीसिया पर ही पड़ा।
धर्मसुधार की सफलता के कारण
यूरोपीय धर्मसुधार का व्यापक प्रसार एवं गहरा प्रभाव देखकर अनायास ही मन में यह प्रश्न उठता है कि इस अपूर्व सफलता का क्या रहस्य है। इस सफलता के अनेक कारणों की कल्पना की गई है :
15वीं शताब्दी के आरंभ में काथलिक कलीसिया की दयनीय दशा और इसके कर्णधारों की निष्क्रियता, कलीसिया की संपति हड़पने को उत्सुक राजनेताओं की सहायता, नवजागरण के कारण व्यक्तिगत स्वतंत्रता का आंदोलन, मुद्रण के आविष्कार से प्रचार की नई सुविधाएँ। यह सब आलोच्य आंदोलन के लिए सहायक सिद्ध हुआ किंतु इसकी सफलता का रहस्य अन्यत्र ढूँढना चाहिए।
धर्मसुधार के प्रवर्तक सात्विक और धार्मिक भाव से प्रेरित थे और वे अपने प्रतिभाशाली सहयोगियों में भी धार्मिक नवजागरण की उत्कट अभिलाषा उत्पन्न करने में समर्थ हुए। इनके विचार में उस नवजागरण का एकमात्र उपाय यह प्रतीत होता था कि मनुष्य अपने पुण्य कर्मों पर भरोसा न रखकर ईसा के प्रति आत्मसमर्पण करे और बाइबिल में सुरक्षित ईसा के सुसमाचार पर विश्वास करे। उन्होंने बाइबिल को अपने आंदोलन का आधार बना लिया, बाइबिल में जो शक्ति निहित है उसी के द्वारा उन्हें सफलता मिली है।
आजकल ईसाई संसार में 16वीं शताब्दी की घटनाओं पर तटस्थ दृष्टि से विचार किया जा रहा है। काथिलक यूरोपीय धर्मसुधार की रचनात्मक उपलब्धियों को स्वीकार करते हैं और प्रोटेटैंस्ट समझने लगे हैं कि कलीसिया की तत्कालीन बुराइयों का विरोध करना कितना ही आवश्यक क्यों न था, उसकी एकता छिन्न भिन्न करने से ईसाई धर्म को बहुत हानि हुई है। द्वितीय महायुद्ध के बाद ईसाई एकता के आंदोलन को अत्यधिक महत्व दिया जाने लगा है और धर्मसुधार के दुष्परिणाम को दूर करने की अभिलाषा बढ़ती जा रही है।
धर्मसुधार आन्दोलन के प्रणेता
मार्टिन लूथर के पूर्व धर्मसुधारकों ने चौदहवीं सदी से ही कलीसिया और पोपशाही की अनैतिकता, भ्रष्टता, विलासिता और शोषण के विरूद्ध अपनी आवाज बुलंद की और उन्होंने धर्म सुधार की पृष्ठ भूमि तैयार की। ये अधोलिखित हैं।
जानहस
यह जर्मनी में बोहेमिया का निवासी था और प्राग विश्वविद्यालय में प्रोफेसर था। उसने यह मत प्रतिपादित किया कि एक साधारण ईसाई बाइबल के सिद्धांतों का अनुकरण कर मुक्ति प्राप्त कर सकता है। इसके लिए गिरजाघर और पादरी की आवश्यकता नहीं है। कलीसिया की आलोचना करने पर उसे नास्तिक कहा गया और नास्तिकता के आरोप में उसे 1415 ई. में जीवित जला दिया।
सेवोनारोला (1452 ई.-1498 ई.)
यह इटली में फ्लोरेंस नगर का विद्वान पादरी था। उसने पोप की अनैतिकता, भ्रष्टता और विलासिता तथा कलीसिया में व्याप्त दोषों की कटु आलोचना की। इस पर पोप और उसकी परिषद ने उसे दंडित कर जीवित जला दिया।
इरासमस (1466 ई.-1536 ई.)
यह हालैण्ड निवासी था। उसने लैटिन साहित्य तथा ईसाई धर्मशास्त्रों का अध्ययन किया। इस अध्ययन से उसमें मानवतावादी पवित्र भावनाएँ जागृत हुई। 1484 ई. में वह ईसाई मठ में धार्मिक जीवन व्यतीत करने चला गया। 1492 ई. तक उसने यहाँ एक पादरी के पद पर कार्य किया। यहाँ उसने कलीसिया व मठों में व्याप्त भ्रष्टाचार और विलास को स्वयं देखा। 1499 ई. में वह इंग्लैण्ड चला गया। वहाँ वह टामस, मूर, जान कालेट, टामस लिनेकर जैसे इंग्लैण्ड के विद्वानों के संपर्क में आया और उसने अनेक पुस्तकें और लेख लिखे। उसकी रचनाओं में 'कलेक्टिनिया एडगियोरम' जिसका अनुवाद अनेक भाषाओं में हुआ, “कोलोक्वीज“, “हैण्डबुक ऑॅफ ए क्रिश्चयन गोल्जर“ और 1511 ई. में लिखी 'द प्रेज ऑफ फाली' प्रमुख है। अंतिम ग्रंथ में उसने व्यंग्य और परिहास की शैली में धर्माधिकारियों की पोल खोली और कलीसिया में व्याप्त दोषों और अनैतिकता पर प्रहार किये। उसने 1515 ई में उसने बाइबल का लेटिन भाषा में अनुवाद किया।
मार्टिन लूथर (1483 ई.-1546 ई.)
उसने एक नया इसाई सम्प्रदाय चलाया जो 'प्रोटेस्टैंट' कहलाया।
पंडवानी
पंडवानी छत्तीसगढ़ का वह एकल नाट्य है जिसका अर्थ है पांडववाणी - अर्थात पांडवकथा, यानी महाभारत की कथा। ये कथाएं छत्तीसगढ़ की परधान तथा देवार छत्तीसगढ़ की जातियों की गायन परंपरा है। परधान गोंड की एक उपजाति है और देवार धुमन्तू जाति है। इन दोनों जातियों की बोली, वाद्यों में अन्तर है। परधान जाति के कथा वाचक या वाचिका के हाथ में "किंकनी" होता है और देवारों के हाथों में र्रूंझू होता है। परधानों ने और देवारों ने पंडवानी लोक महाकाव्य को पूरे छत्तीसगढ़ में फैलाया। तीजन बाई ने पंडवानी को आज के संदर्भ में ख्याति दिलाई, न सिर्फ हमारे देश में, बल्कि विदेशों में।
गायकों के प्रकार
गोंड जनजाति के लोग पूरे छत्तीसगढ़ में फैले हैं। ऐसा भी कहते हैं कि देवार जाति, गोंड बैगा भूमिया जातियों से बनी है। देवता के पुजारी को भी बैगा कहा जाता है। वैसे बैगा भी एक जाति ही होती है। ये बैगा झाड़ फूँक में माहिर होते हैं तथा जड़ी बूटियों के बारे में उनका ज्ञान गहरा होता है। मण्डला क्षेत्र में जो ग्राम पुजारी होते हैं, वे अपने आपको बैगा नहीं कहते हैं। वे अपने आप को देवार कहते हैं। देवार गायक भी पंडवानी रामायणी महाकाव्य गाते हैं। देवार लोगों ने कैसे घुमन्तु जीवन अपना लिया, इसके बारे में अलग अलग मत है।
परधान जाति के गायक अपने यजमानों के घर में जाकर पंडवानी सुनाते थे। इसी प्रकार पंडवानी शनैः शनैः छत्तीसगढ़ के लोगों के दिलों में बसती चली गई। परधान गायक हमेशा गोंड राजाओं की स्तुतियां और वीरगाथाएं ही गाया करते थे। उनके गीतों के माध्यम से गोंडों के अतीत जीवित रही है। कुछ लोग परधान को गोंडों के कवि कहते हैं। उनके गोंडवानी और करम सैनी गोंड जनजाति के अतीत के बारे में है जिसमें इतिहास एवं मिथकों की झलके हैं।
परधान जाति की पण्डवानी महाभारत पर आधारित होने के साथ-साथ गोंड मिथकों का मिश्रण है। जहां महाभारत का नायक अर्जुन है, वहीं पण्डवानी का नायक भीम है। भीम ही पाण्डवों की सभी विपत्तियों से रक्षा करता है। पण्डवानी में कुन्ती को माता कोतमा कहा गया है और गान्धारी को गन्धारिन। गन्धारिन के इक्कीस बेटे बताए गए हैं। पण्डवानी में जिस क्षेत्र को दिखाया गया है, वह छत्तीसगढ़ ही है। पाण्डव जहाँ रहते थे उसे जैतनगरी कहा गया है। कौरवों के निवास स्थान को हसना नगरी कहा गया है। पण्डवानी में पाण्डव तथा कौरव - दोनों पशुपालक है। पाण्डव और कौरव पशुओं को लेकर चराने जाते थे। पशुओं में गाय, बकरियाँ और हाथी थे। कौरव हमेशा अर्जुन को तंग किया करते थे और भीम ही थे जो कौरवों को सबक सिखाते थे।
पण्डवानी में कौरवों ने एक बार भीम को भोजन के साथ विष खिलाकर समुद्र में डुबा दिया। भीम जब पाताल लोक में पहुँचता है, सनजोगना उसे अमृत खिलाकर पुनर्जीवित करती है। सनजोगना नाग कन्या थी, जो पाताल लोक में भीम और सनजोगना का विवाह होता है। कुछ दिन के बाद भीम छटपटाने लगता है, अपनी माँ और भाईयों को देखना चाहता है, तब सनजोगना भीम को पाताल लोक से समुद्र तट पर ले आती है। भीम अपनी माता कोतमा और चार भाईयों के पास पहुँचकर बहुत खुश हो जाता है। जब कौरवों ने लख महल में पाण्डवो को मारना चाहा, तब भीम पाताल लोक तक एक पथ का निर्माण करता है और सबकी सुरक्षा करता है। इस घटना के बाद भीम अपनी माँ और भाईयों को लेकर बैराट नगर पहुँचता है। विराट नगर (पंडवानी में बैराट नगर) के राजा का नाम संग्राम सिंह है। उसी विराट नगर में कीचक का भीम वध करता है। पण्डवानी में महाभारत के युद्ध को महाधान की लड़ाई बताया गया है। इस युद्ध के संदर्भ में द्रौपदी की सोच बहुत ही अलग दिखाई गई है।
पंडवानी करने के लिए किसी त्यौहार या पर्व की जरुरत नहीं होती है। कभी भी कहीं भी पंडवानी आयोजित कर सकते हैं। कभी-कभी कई रातों तक पंडवानी लगातार चलती रहती है। वर्तमान में पंडवानी गायिका गायक तंबूरे को हाथ में लेकर मंच पर घूमते हुए कहानी प्रस्तुत करते हैं। तंबूरे कभी भीम की गदा तो कभी अर्जुन का धनुष बन जाता है। संगत के कलाकार पीछे अर्ध चन्द्राकर में बैठते हैं। उनमें से एक "रागी" है, जो हुंकार भरते जाता है और साथ-साथ गाता है और रोचक प्रश्नों के द्वारा कथा को आगे बढ़ाने में मदद करता है।
शैलियाँ
पंडवानी की दो शैलियाँ हैं - कापालिक और वेदमती कापालिक शैली जो गायक गायिका के स्मृति में या "कपाल"में विद्यमान है। कापालिक शैली की विख्यात गायिक है तीजनबाई, शांतिबाई चेलकने, उषा बाई बारले। वेदमती शैली जिसका आधार है शास्र, कापालिक शैली है वाचक परम्परा पर आधारित और वेदमती शैली का आधार है खड़ी भाषा में सबलसिंह चौहान के महाभारत, जो पद्यरुप में हैं। वेदमती शैली के गायक गायिक वीरासन पर बैठकर पंडवानी गायन करते है। श्री झाडूराम देवांगन, जिसके बारे में निरंजन महावर का वक्तव्य है "महाभारत के शांति पर्व को प्रस्तुत करनेवाले निसंदेह वे सर्वश्रेष्ठ कलाकार है।" एवं पुनाराम निषाद तथा पंचूराम रेवाराम पुरुष कलाकारों में है जो वेदमती शैली के अपनाये है। महिला कलाकारों में है लक्ष्मी बाई एवं अन्य कलाकर। स्थानीय पारंगत बताते हैं कि वास्तव में सबलसिंह चौहान ग्रन्थ पर आधारित शैली को पंडवानी न कहकर महाभारत की एक शैली कहा जाना चाहिए चूँकि पंडवानी का छत्तीसगढ़ में प्रचार प्रसार ब्राह्मणेत्तर परधान एवं देवार गायकों के पूर्व में ही स्थापित कर दिया था, इसलिये बाद में विकसित हुई वेदमती शैली के ब्राह्मणेत्तर जाति के कलाकारों ने उसी रुढ़ नाम को अपनी शैली के लिये अपना लिया। उसके कारण वे ब्राह्मण एवं अन्य द्विज जाति के लोगों के इस आरोप से भी बचे रहे कि वे अनधिकृत रूप से महाभारत का प्रवचन करते हैं और दूसरी ओर इन्हें पंडवानी नाम की लोकप्रियता का भी लाभ प्राप्त हुआ।
पंडवानी गायक गायिकाएं
इनकी लम्बी सूची है - जैसे तीजनबाई, ॠतु वर्मा, खुबलाल यादव, रामाधार सिन्हा, फूल सिंह कन्नौजे, लक्ष्मी साहू, प्रभा यादव, सोमे शास्री, पुनिया बाई, जेना बाई।
सय्यद अबिद अली
सय्यद अबिद अली (Syed Abid Ali) (इनका जन्म ९ सितम्बर १९४१) को हुआ था ,एक पूर्व भारतीय क्रिकेट खिलाड़ी है। ये मुख्य रूप से बल्लेबाज और गेंदबाज दोनों के लिए जाने है इसलिए ये हरफनमौला खिलाड़ियों की श्रेणी में आते हैं। सय्यद अबिद अली निचले क्रम पर बल्लेबाजी किया करते थे जबकि मध्यम तेज गेंदबाजी करते थे।
व्यक्तिगत जीवन
आबिद अली ने हैदराबाद में सेंट जॉर्ज ग्रामर स्कूल और ऑल सेंट हाई स्कूल में पढाई के लिए दाखिला लिया था। इसके बाद १९५६ ईस्वी में उन्हें चयनकर्ताओं ने हैदराबाद स्कूलों के लिए खेलाने का फैसला लिया था, जो उनके क्षेत्ररक्षण से काफी प्रभावित हुए थे। इसके बाद उन्होंने केरल के खिलाफ शानदार बल्लेबाजी करते हुए एक मैच में ८२ रनों की पारी खेली थी और साथ ही सर्वश्रेष्ठ क्षेत्ररक्षक पुरस्कार भी जीता था। इसके कुछ साल बाद जब स्टेट बैंक ऑफ हैदराबाद ने एक क्रिकेट टीम बनाई, तो उन्हें वहां नौकरी दे दी थी। सय्यद गेंदबाज बनने से पहले उन्होंने एक विकेट कीपर के रूप में भी अपना कैरियर शुरू किया था।
क्रिकेट कैरियर
सय्यद अबिद अली ने १९५८-५९ में हैदराबाद की ज्यूनियर क्रिकेट टीम में खेलने का मौका मिला और फिर अगले ही साल इनको रणजी ट्रॉफी टीम में भी खेलने का मौका मिल गया था। इनका शुरूआती कैरियर अच्छा नहीं रहा था और पहले कुछ वर्षों में मुश्किल से गेंदबाजी की और साथ ही ये बल्लेबाजी के लिए भी जाने जाते तो १९६७ तक अपना पहला रणजी शतक भी नहीं बना पाये। लेकिन इसके बाद इनको अप्रत्याशित रूप से उस वर्ष ऑस्ट्रेलियाई और फिर न्यूज़ीलैंड टीम के दौरे के लिए टीम में जगह दी थी।
सय्यद अबिद अली ने अपने अंतरराष्ट्रीय क्रिकेट कैरियर की शुरुआत उन्होंने ऑस्ट्रेलियाई क्रिकेट टीम के खिलाफ २५ दिसम्बर १९६७ को की थी। इस मैच में इन्हें कप्तान मंसूर अली ख़ान पटौदी की जगह खिलाया था। इन्होंने पहले टेस्ट मैच में कप्तान पटौदी की जगह खेले थे, जो घायल हो गए थे। अबिद अली ने उस मैच की दोनों पारियों में मात्र ३२ रन ही बना पाये थे और पारी में ५५ रन देकर ६ विकेट भी अपने नाम किये थे। इस बिंदु पर पहली बार अपने पहले टेस्ट मैच में भारतीय क्रिकेट टीम की तरफ से खेलने वाले खिलाड़ी ने सर्वश्रेष्ठ प्रदर्शन किया था। तीसरे टेस्ट में बल्लेबाजी के लिए भेजा गया, और इन्होंने रन बनाए। इसके बाद सीरीज के अंतिम टेस्ट में ८१ और फिर दूसरी पारी में ७८ रनों की पारी खेली थी।
अबिद गैर-स्ट्राइकर थे जब भारतीय क्रिकेटर सुनील गावस्कर ने जबरदस्त बल्लेबाजी करते हुए १९७१ में पोर्ट ऑफ स्पेन में खेले गए टेस्ट मैच में कैरिबियाई टीम के खिलाफ जीत हासिल की थी। उस दौरान वेस्टइंडीज क्रिकेट टीम ने उस श्रृंखला के अंतिम टेस्ट में एक मुश्किल रनों के लक्ष्य का पीछा किया था तब अबिद अली ने रोहन कानाखे और गैरी सोबर्स लगातार गेंदों पर आउट किया था। कुछ महीने बाद, इन्होंने चौका लगाते हुए मैच को भारतीय टीम को जिताया था वो मैच भारत और इंग्लैंड क्रिकेट टीम के मध्य खेला गया था और उस मैच में भारत ने ओवल क्रिकेट ग्राउंड इंग्लैंड को चार विकेटों से हराया था। इसके बाद इन्होंने सीरीज के अगले मैच में लंच के बाद इंग्लैंड के ४ कीमती विकेट मात्र १९ रन देकर चटकाए थे। वो मैच मैनचेस्टर में खेला गया था।
नीनामाई ओजीपुर गाँव, अतरौली (अलीगढ़)
नीनामाई ओजीपुर अतरौली, अलीगढ़, उत्तर प्रदेश स्थित एक गाँव है।
मीरा कोसाम्बी
मीरा कोसाम्बी (24 अप्रैल 1939 – 26 फरवरी, 2015) एक प्रमुख भारतीय समाजशास्त्री थी। वह  प्रमुख इतिहासकार और गणितज्ञ, डी. डी. कोसाम्बी, की सबसे छोटी बेटी और एक बौद्ध विद्वान और एक पाली भाषा विशेषज्ञ आचार्य धर्मनंदा दामोदर कोसाम्बी की पोती थी। उस ने स्टॉकहोम विश्वविद्यालय समाजशास्त्र में पीएच. डी. प्राप्त की और भारत में शहरी समाजशास्त्र और महिलाओं के अध्ययन पर कई किताबें और लेख लिखे हैं। उसने  SNDT महिला विश्वविद्यालय, मुंबई में महिलाओं के अध्ययन के लिए अनुसंधान केंद्र में लगभग एक दशक के निदेशक के रूप में सेवा की। उसका बहुत प्रशंसित काम 19 वीं सदी की भारतीय नारीवादी पंडिता रमाबाई पर है जिनके लेखन को उसने मराठी से संकलित, संपादित और अनुवादित किया।
कोसाम्बी का निधन पुणे में एक संक्षिप्त बीमारी के बाद 75 साल की आयु में  26 फरवरी 2015  को हुआ।
मेट्पल्लि, कागज्नगर मण्डल
मेट्पल्लि, कागज्नगर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
अवन्ति
अवन्ति प्राचीन भारत के सोलह महाजनपदों में से एक था। आधुनिक मालवा ही प्राचीन काल की अवन्ति था, जिसके दो भाग थे। उत्तरी अवन्ति जिसकी राजधानी उज्जयिनी (अवंती) थी तथा दक्षिणी अवन्ति जिसकी राजधानी महिष्मती थी। इन दोनों क्षेत्रों के बीच नेत्रावती नदी बहती थी। उज्जयिनी की पहचान मध्यप्रदेश के वर्तमान उज्जैन नगर से की जा सकती हैं। प्राचीन काल में यहाँ हैहय राजवंश का शासन था। महावीर स्वामी तथा गौतम बुद्ध के समकालीन यहाँ के शासक प्रद्योत या चंड प्रद्योत था। इसके प्रमुख नगर कुरारगढ, मक्करगढ एव सुदर्शनपुर थे। पुराणों के ग्रंथ आभीरों को अवंती से जोड़ते हैं।
इसका उल्लेख महाभारत में भी हुआ है। अंवतिनरेश ने युद्ध में कौरवों की सहायता की थी। पौराणिक हैहयों ने उसी जनपद की दक्षिणी राजधानी माहिष्मती (मांधाता) में राज किया था। सहस्रबाहु अर्जुन वहीं का राजा बताया जाता है। बुद्ध के जीवनकाल में अवंती विशाल राज्य बन गया और वहाँ प्रद्योतों का कुल राज करने लगा। उस कुल का सबसे शक्तिमान्‌ राजा चंड प्रद्योत महासेन था जिसने पहले तो वत्स के राजा उदयन को कपटगज द्वारा बंदी कर लिया, पर जिसकी कन्या वासवदत्ता का उदयन ने हरण किया। अवंती ने वत्स को जीत लिया था, पंरतु बाद उसे स्वयं मगध की बढ़ती सीमाओं में समा जाना पड़ा। बिंदुसार और अशोक के समय अवंती साम्राज्य का प्रधान मध्यवर्ती प्रांत था जिसकी राजधानी उज्जयिनी में मगध का प्रांतीय शासक रहता था। अशोक स्वयं वहाँ अपनी कुमारावस्था में रह चुका था। उसी जनपद में विदिशा में शुंगों की भी एक राजधानी थी जहाँ सेनापति पुष्यमित्र शुंग का पुत्र राजा अग्निमित्र शासन करता था। जब मालव संभवत: सिकंदर और चंद्रगुप्त की चोटों से रावी के तट से उखड़कर जयपुर की राह दक्षिण की ओर चले थे, तब अंत में अनुमानत: शकों को हराकर अवंती में ही बस गए थे और उन्हीं के नाम से बाद में अवंती का नाम मालवा पड़ा।
प्राचीन इतिहास
प्राचीन संस्कृत साहित्य तथा पाली साहित्य में अवन्ति या उज्जयिनी का सैंकड़ों बार उल्लेख हुआ है। महाभारत में सहदेव द्वारा अवन्ति को विजित करने का वर्णन है। बौद्ध काल में अवन्ति उत्तरभारत के शोडश महाजनपदों में से थी जिनकी सूची अंगुत्तरनिकाय में हैं। जैन ग्रंथ भगवती सूत्र में इसी जनपद को "मालव" कहा गया है। इस जनपद में स्थूल रूप से वर्तमान मालवा, निमाड़ और मध्य प्रदेश का बीच का भाग सम्मिलित था। पुराणों के अनुसार अवन्ति की स्थापना यदुवंशी क्षत्रियों द्वारा की गई थी।
बुद्ध के समय अवन्ति का राजा प्रद्योत वंश का चंडप्रद्योत था। इसकी पुत्री वासवदत्ता से वत्स नरेश उदयन ने विवाह किया था जिसका उल्लेख भास रचित 'स्वप्नवासवदत्ता' नामक नाटक में है। वासवदत्ता को अवन्ती से सम्बंधित मानते हुए एक स्थान पर इस नाटक में कहा गया है-
''हम! अतिसद्दशी खल्वियमार्याय अवंतिकाया:''
चतुर्थ शती ई.पू. में अवन्ती जनपद मौर्य साम्राज्य में सम्मिलित था और उज्जयिनी मगध साम्राज्य के पश्चिम प्रांत की राजधानी थी। इससे पूर्व मगध और अवन्ती का संघर्ष पर्याप्त समय तक चलता रहा था जिसकी सूचना हमें परिशिष्टपर्वन से मिलती है। 'कथासरित्सागर' से यह ज्ञात होता है कि अवन्तीराज चंडप्रद्योत के पुत्र पालक ने कौशाम्बी को अपने राज्य में मिला लिया था।
विष्णु पुराण से विदित होता है कि संभवत: गुप्त काल से पूर्व अवन्ती पर आभीर आधिपत्य था-
सौराष्ट्रावन्ति…विषयांश्च--आभीर शूद्राद्या भोक्ष्यन्ते
ऐतिहासिक साहित्य हमें यह भी विदित होता है कि प्रथम शती ई. पू. में '''57 ई. पू. में विक्रम संवत''' के संस्थापक उज्जैन के चक्रवर्ती सम्राट विक्रमादित्य ने शकों को हराकर उज्जयिनी को अपनी राजधानी बनाया था।
अवन्ति गुप्त काल में
चौथी शती ईस्वी में गुप्त काल के सम्राट समुद्रगुप्त और चंद्रगुप्त विक्रमादित्य ने अवन्ति को पुन: विजय किया और वहाँ से विदेशी सत्ता को उखाड़ फैंका।
गुप्तकालीन कालिदास ने उज्जयिनी का यह वर्णन किया है-
इसके साथ ही कालिदास ने अवन्ती का भी उल्लेख किया है-
प्राप्यावन्तीमुदयनकथाकोविदग्रामवृद्धान्
इससे संभवत: यह जान पड़ता है कि कालिदास के समय में अवन्ती उस जनपद का नाम था, जिसकी मुख्य नगरी उज्जयिनी थी।
युवानच्वांग का अवन्ति राज्य वर्णन
चीनी यात्री युवानच्वांग के यात्रावृत से ज्ञात होता है कि अवन्ति या उज्जयिनी का राज्य उस समय (615–630 ई.) मालव राज्य से अलग था और वहाँ एक स्वतन्त्र राजा का शासन था।
सेमहारी-बुजुर्ग गाँव, धनरूआ (पटना)
सेमहारी-बुजुर्ग धनरूआ, पटना, बिहार स्थित एक गाँव है।
अवन्ति
शंकराचार्य का अवन्ति राज्य वर्णन
शंकराचार्य के समकालीन और शिष्य अवन्ती-नरेश चक्रवर्ती सम्राट सुधन्वा थे, जिन्होंने उज्जयिनी को राजधानी बना कर शासन किया था।
विकिमीडिया आन्दोलन
विकिमीडिया आन्दोलन विकिपीडिया सहित विकिमीडिया परियोजनाओं में योगदानकर्ताओं का वैश्विक समुदाय है। यह समुदाय  मुक्त मानकों और सॉफ़्टवेयर का उपयोग करके इसे प्राप्त करने की प्रतिबद्धता के साथ सीधे इन परियोजनाओं का निर्माण और प्रबंधन करता है।
अवन्ति
मध्यकालिन अवन्ति
9 वीं व 14 वीं शतियों में उज्जयिनी में परमार वंशका शासन रहा। तत्पश्चात् उन्होंने धारा नगरी में अपनी राजधानी बनाई। मध्यकाल में इस नगरी को मुख्यत: उज्जैन ही कहा जाता था और इसका मालवा के सूबे के एक मुख्य स्थान के रूप में वर्णन मिलता है।
विकिमीडिया आन्दोलन
सबसे पहले इसे विकिपीडिया के स्वयंसेवी संपादकों (विकिपीडियन) के समुदाय द्वारा बनाया गया था, इसके बाद इसका विस्तार विकिमीडिया कॉमन्स और विकिडाटा जैसी अन्य परियोजनाओं में हुआ और स्वयंसेवी सॉफ्टवेयर इंजीनियरों और डेवलपर्स ने विकिमीडिया, मीडियाविकी को सशक्त बनाने के लिए उपयोग किए जाने वाले सॉफ्टवेयर में योगदान दिया।
अवन्ति
मध्यकालिन अवन्ति
दिल्ली के सुल्तान इल्तुतमिश ने उज्जैन को बुरी तरह से लूटा और यहाँ के महाकाल के अति प्राचीन मन्दिर को नष्ट कर दिया। अगले प्राय: पाँच सौ वर्षों तक उज्जैन पर मुसलमानों का आधिपत्य रहा।
18वीं शताब्दी में मराठाओं ने बाजीराव प्रथम के नेतृत्व में मालवा को अपने साम्राज्य में मिला लिया। मालवा में मुस्लिम शासन हमेशा के लिए समाप्त हो गया और मराठा सिंधिया नरेशों के तहत फिर से हिंदू शासन यहाँ स्थापित हुआ और 1810 ई. तक उज्जैन उनकी राजधानी रही। इस वर्ष सिंधिया ने उज्जैन से हटा कर राजधानी ग्वालियर में बनाई। मराठों के राज्यकाल में उज्जैन के कुछ प्राचीन मन्दिरों का जीर्णोद्धार किया गया था। इनमें महाकाल का मन्दिर भी है।
केन घोष
केन घोष भारतीय हिन्दी फ़िल्म निर्देशक और पटकथा लेखक हैं। वो फ़िल्मे और टीवी धारावाहिक निर्माता भी हैं।
सरिय्या कुतबा बिन आमिर
सरिय्या हज़रत कुत्बा् बिन आमिर रज़ि० का सैन्य अभियान मुहम्मद सल्लल्लाहु अलैहि वसल्लम के आदेश पर ख़सअम जनजाति के खिलाफ, अगस्त 630 ईस्वी, इस्लामी कैलेंडर के 9 हिजरी दूसरे महीने में हुआ।
अभियान
अर्रहीकुल मख़तूम में इस्लाम के विद्वान सफिउर्रहमान मुबारकपुरी लिखते हैं कि यह सरिय्या तुरबा के क़रीब तिबाला के इलाके में क़बीला ख़सअम की एक शाखा की ओर रवाना हुआ। कुत्बा बीस आदमियों के साथ रवाना हुए। दस ऊंट थे जिन पर ये लोग बारी-बारी सवार होते थे। मुसलमानों ने रात को छापा मारा, जिस पर ज़बरदस्त लड़ाई भड़क उठी और दोनों फ़रीक के अच्छे भले लोग घायल हुए। कुत्बा कुछ दूसरे लोगों के साथ शहीद (इस्लाम) गए, फिर भी मुसलमान भेड़-बकरियों और बाल-बच्चों को मदीना ले लाए।
विवाहसूक्त
विवाहसूक्त में विवाह पद्धतियों का वर्णन किया गया है। विवाह को एक पवित्र संस्कार माना गया है जो जीवन भर का अटूट सम्बन्ध होता था और मरने के बाद ही छूटता था।
सरिय्या कुतबा बिन आमिर
अभियान
मुस्लिम सूत्रों के अनुसार, निवासियों ने फिर से संगठित होकर मुसलमानों का पीछा किया, लेकिन इलाके में बाढ़ के कारण मुसलमान भागने में सफल रहे।
प्राथमिक स्रोत
इस घटना का उल्लेख मुस्लिम विद्वान इब्न साद ने अपनी पुस्तक "किताब अल-तबाक़त अल-कबीर" में इस प्रकार किया है:
कुतुबह इब्न 'अमीर इब्न हद्दाह का सरियाह खाथम के खिलाफ तुरबाह के पास, बलशाह के क्षेत्र में ।
तब (घटित) खथम के खिलाफ कुतबाह इब्न अमीर इब्न हदीदा की सरिय्याह। बिसाह के क्षेत्र में। तुरबा के पास, अल्लाह के रसूल के हिज्र से नौवें वर्ष के सफर में, अल्लाह उसे आशीर्वाद दे सकता है।
उन्होंने (कथावाचक) कहा: अल्लाह के रसूल, अल्लाह उसे आशीर्वाद दे सकते हैं, कुतबाह इब्न 'अमीर इब्न हदीदाह को तबलाह के क्षेत्र में खतम के गोत्र के खिलाफ बीस आदमियों के सिर पर भेजा । उसने उन्हें एक आश्चर्यजनक हमला करने का आदेश दिया। वे बारी-बारी से दस ऊँटों पर सवार होकर निकल पड़े। उन्होंने एक आदमी को पकड़ लिया और उससे हासिल कर लिया। उसने गूंगा होने का नाटक किया, लेकिन जल्द ही उसने जनजाति को चेतावनी देने के लिए चिल्लाया। उन्होंने उसकी गर्दन पर वार किया। तब वे उस गोत्र के पुरूषोंके सो जाने की बाट जोहते रहे, और तब उन्होंने उन पर अचानक चढ़ाई की। उन्होंने एक भयंकर लड़ाई लड़ी, जिसमें दोनों पक्षों के कई लोग घायल हो गए। कुतबाह इब्न 'आमिर ने जिसे वह मार सकता था उसे मार डाला। उन्होंने अल-मदीना में ऊंटों, बकरियों और महिलाओं को खदेड़ दिया। बाढ़ आई और उन्हें उससे अलग कर दिया, लेकिन वे कोई रास्ता नहीं खोज सके।
खुम्स के अलग होने के बाद उनके हिस्से में चार ऊँट शामिल थे और एक ऊँट को दस बकरियों के बराबर माना जाता था। एक सौ पचास ऊँट और तीन हज़ार बकरियाँ थीं।
सराया और ग़ज़वात
इस्लामी शब्दावली में अरबी शब्द ग़ज़वा इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को सरियाह(सरिय्या) या सिरया कहते हैं, इसका बहुवचन सराया है।
पूजा सूद
पूजा सूद एक भारतीय संग्रहाध्यक्ष और कला प्रबंधन सलाहकार हैं। वह "खोज" इंटरनेशनल आर्टिस्ट एसोसिएशन के संस्थापक सदस्य और निदेशक भी हैं।
शिक्षा
पूजा गणित से स्नातक हैं और सिम्बायोसिस इंस्टीट्यूट ऑफ बिजनेस मैनेजमेंट, पुणे से मार्केटिंग (1984-86) में एमबीए हैं। सूद ने पंजाब विश्वविद्यालय, चंडीगढ़ से कला इतिहास (1990-92) में एमए किया है। उन्होंने सीइयू, बुडापेस्ट (2007) से सांस्कृतिक नीति में एक प्रमाण पत्र भी दिया है; और आईसीसीएम के यूरोपीय ग्रीष्मकालीन अकादमी, साल्ज़बर्ग (2000) से कला प्रबंधन में।
व्यवसाय
पूजा ने 1994 में दिल्ली स्थित आयशर गैलरी से अपने करियर की शुरुआत की, जहां वह 1998 तक क्यूरेटर और प्रशासक थीं। 1998 - 2007 तक, उन्होंने दिल्ली (1998-2001), बैंगलोर (2002 -2003), मुंबई (2005), कोलकाता (2006) और श्रीनगर (2007) में "खोज" अंतर्राष्ट्रीय कलाकार की कार्यशालाओं का समन्वय किया। 2000-2010 तक, वह त्रिभुज आर्ट्स ट्रस्ट, यूके की क्षेत्रीय समन्वयक थीं, जहां उन्होंने श्रीलंका, पाकिस्तान, बांग्लादेश और नेपाल में लाभ दृश्य कला संगठनों के लिए स्वतंत्र की स्थापना की शोध की और सुविधा प्रदान की, जिसे "साना" (दक्षिण एशियाई नेटवर्क फॉर द आर्ट्स) कहा गया )। वह 2002-2007 तक एपीजे मीडिया गैलरी की क्यूरेटर थीं। अक्टूबर 2007 से दिसंबर 2008 तक, वह कलाकार पेंशन ट्रस्ट, मुंबई के निदेशक भी रही। उन्हें दिसंबर 2008 में गोएथ इंसुलेट द्वारा कमीशन आर्टिस्टिक डायरेक्टर और लोक कला पारिस्थितिकी नामक एक सार्वजनिक कला परियोजना के रूप में नियुक्त किया गया था।
2009 से, वह एआर थिंक साउथ एशिया (एटीएसए) के निदेशक के रूप में सेवारत हैं, जो सांस्कृतिक क्षेत्र में युवा प्रबंधकों के लिए एक कला प्रबंधन कार्यक्रम है। सूद ने राजस्थान सरकार द्वारा स्थापित जयपुर में एक कला केंद्र, जवाहर कला केंद्र के महानिदेशक के रूप में भी काम किया। सूद वर्तमान में पुणे बायनेले को चालू करने पर काम कर रहे हैं जो नवंबर-दिसंबर 2019 में आयोजित किया जाना है।
उपलब्धियां
सूद भारत सरकार के मानव संसाधन विकास (एचआरडी) मंत्रालय से एक जूनियर फैलोशिप के प्राप्तकर्ता थे, और 1998 में कला के लिए निर्देशिका का विकास किया।
वह खोज समकालीन भारतीय कला की पुस्तक: 1997- 2007 की संपादक हैं, जो हार्पर कॉलिंस, 2010 द्वारा प्रकाशित है।
नोरथा गाँव, अतरौली (अलीगढ़)
नोरथा अतरौली, अलीगढ़, उत्तर प्रदेश स्थित एक गाँव है।
कार्ल एडाल्फ जेलेरप
कार्ल एडॉल्फ जेलेरप [Karl A. Gjellerup] (1857-1919) डेनमार्क के कवि और उपन्यासकार थे। 1917 ई० में हेनरिक पोंटोपिदां के साथ साहित्य में नोबेल पुरस्कार विजेता।
जीवन-परिचय
कार्ल जेलेरप का जन्म रोहोल्ट नामक स्थान में 2 जून, 1857 ई० में हुआ था। वे एक पादरी की संतान थे। अपने पिता की रुचि के अनुकूल पहले तो उन्होंने धर्मतत्त्व का अध्ययन किया; परंतु स्वाभाविक रूप से उन्हें पुजारी बनने की इच्छा नहीं थी और आधुनिक सिद्धांतों की ओर उनका झुकाव कहीं अधिक था। उन्होंने डार्विन, ब्रैंडिज और स्पेंसर का अध्ययन किया था और बाद में ऐतिहासिक अध्ययन में लग गये थे। 'इडास' के अध्ययन में उनकी खासी रुचि थी और लेखन के आरंभ में ही साहित्य में उनके अभिरुचि बन गयी थी। उन्होंने अपने जीवन का अधिकांश ड्रेसडन (जर्मनी) में व्यतीत किया, जहाँ वे अपने घर की अपेक्षा अधिक विख्यात हो गये थे।
गाटुन झील
गाटुन झील मध्य अमेरिका के पनामा में स्थित एक कृत्रिम मीठे पानी की झील है। यह पनामा नहर का हिस्सा है और इस नहर का लगभग 33 किलोमीटर हिस्सा इस झील से गुजरता है। इसके जलस्तर की ऊंचाई 26 मीटर है और इसमें प्रवेश करने के लिये जहाज़ों को लॉक्स के सहारे ऊपर उठाना पड़ता है।
जब इसका निर्माण हुआ था तब यह विश्व की सबसे बड़ी कृत्रिम झील थी।
इसके मीठे जल के जीवों और जैवविविधता पर खारे पानी के मिश्रण से खतरा उत्पन्न हो गया है।
अंग महाजनपद
अंग प्राचीन भारत के 16 महाजनपदों में से एक था। इसका सर्वप्रथम उल्लेख अथर्ववेद में मिलता है। बौद्ध ग्रंथो में अंग और वंग को प्रथम आर्यों की संज्ञा दी गई है। महाभारत के साक्ष्यों के अनुसार आधुनिक बलिया, उत्तर प्रदेश का क्षेत्र अंगप्रदेश का क्षेत्र है। अंग प्रदेश और अंग जनपद दोनों अलग-अलग स्थान है। जनपद वाले अंग की राजधानी चम्पापुरी हुआ करती थी। यह जनपद मगध के अंतर्गत था। प्रारंभ में इस जनपद के राजाओं ने ब्रह्मदत्त के सहयोग से मगध के कुछ राजाओं को पराजित भी किया था किंतु कालांतर में इनकी शक्ति क्षीण हो गई और इन्हें मगध से पराजित होना पड़ा।
दिल तो पागल है
दिल तो पागल है 1997 में बनी भारतीय संगीतमय रूमानी हिन्दी फिल्म है। इसका निर्देशन यश चोपड़ा ने किया है। इसमें मुख्य किरदार में शाहरुख खान, माधुरी दीक्षित, तथा करिश्मा कपूर हैं। शाहरुख खान और यश चोपड़ा की यह एक साथ तीसरी फिल्म है। इससे पहले वह डर (1993) और दिलवाले दुल्हनिया ले जाएंगे (1995) में एक साथ काम कर चुके थे। जारी होने पर दिल तो पागल है को प्रमुख वाणिज्यिक सफलता थी और यह दुनिया भर में साल की सबसे ज्यादा कमाई करने वाली भारतीय फिल्म बनी थी। फिल्म ने अपनी कहानी और संगीत के लिए प्रशंसा प्राप्त की। इसके अतिरिक्त, फिल्म ने तीन राष्ट्रीय फिल्म पुरस्कार और आठ फिल्मफेयर पुरस्कार जीते थे।
पटकथा
राहुल (शाहरुख खान) और निशा (करिश्मा कपूर) एक नाचने वाले मंडल के सदस्य हैं। वो दोनों अच्छे दोस्त हैं। निशा मन ही मन राहुल से प्यार करती है। एक प्रतियोगिता के लिए अभ्यास करते समय निशा को चोट लग जाती है और वह अस्पताल में भर्ती हो जाती है। राहुल ने माया नामक एक नाटक का निर्देशित करने की अपनी इच्छा की घोषणा की। निशा समेत मंडल के सदस्यों को शीर्षक चरित्र "माया" के बारे में संदेह है, जो राहुल के अनुसार ऐसी लड़की है जो सच्चे प्यार में विश्वास करती है और अपने सपने के राजकुमार के लिए इंतज़ार कर रही है। इस बीच, पूजा (माधुरी दीक्षित) दिखाई जाती है, जो बहुत अच्छी नर्तक और शास्त्रीय नृत्य में प्रशिक्षित है। एक छोटी उम्र में अनाथ होने के कारण, उसे अपने माता-पिता के करीबी दोस्तों द्वारा पाला गया है।
पूजा और राहुल एक-दूसरे से कई बार टकराते हैं। नाटक के रिहर्सल के दौरान, निशा का पैर घायल हो गया और डॉक्टर ने कहा कि वह कुछ महीनों तक नृत्य नहीं कर सकती। नाटक में मुख्य भूमिका निभाने के लिए राहुल को एक नई महिला की जरूरत है। वह एक दिन पूजा को नृत्य करते देखता है और मानता है कि वह भूमिका के लिए बिल्कुल सही है। वह उसे अपने रिहर्सल में आने के लिए विनती करता है और वह मान जाती है। राहुल और पूजा करीबी दोस्त बन जाते हैं। अपने पालक परिवार द्वारा दवाब डालने पर पूजा जल्द ही अपने अभिभावक के बेटे अजय (अक्षय कुमार) द्वारा जर्मनी में ले जाई जाती है। वह उसके बचपन का सबसे अच्छा दोस्त है जो लंदन में महीनों से रह रहा है। जैसे ही अजय इंग्लैंड जाने वाला होता है, वह पूजा से प्यार का इजहार करता है। इस दुविधा में, वह इसे स्वीकार करती है।
निशा जल्द ही अस्पताल से लौट आती है और परेशान है कि उसे नाटक के पात्र से निकाल दिया गया है। यह पता लगने पर कि राहुल पूजा से प्यार करता है, वह बहुत ईर्ष्यापूर्ण हो जाती है। यह जानकर कि राहुल उसके प्यार को नहीं समझता, वह लंदन जाने का फैसला करती है। पूरे अभ्यास में, राहुल और पूजा खुद को एक दूसरे के प्यार में पाते हैं। अगले दिन, दोनों पूजा के पुराने नृत्य शिक्षक से मिलने जाते हैं, जिसे पूजा ताई (अरुणा ईरानी) के रूप में संबोधित करती है। वह जान जाती हैं कि दोनों प्यार में स्पष्ट रूप से हैं। नृत्य मंडल के दो सदस्यों की शादी में, राहुल और पूजा एक अंतरंग क्षण साझा करते हैं लेकिन यह सुनिश्चित नहीं कर पाते कि अपने प्यार को पूरी तरह व्यक्त कैसे किया जाए।
नाटक के होने से कुछ दिन पहले, अजय पूजा को आश्चर्यचकित करने के लिए रिहर्सल हॉल में पहुँचा, हर किसी को यह बताते हुए कि वह उसका मंगेतर है। राहुल का दिल टूट जाता है लेकिन वह इसे छिपाने की कोशिश करता है। निशा, जो लौट आई है, उसका ध्यान राहुल के दिल टूटने पर जाता है और बताती है कि जब वह उससे बदले में प्यार नहीं करता था तो वह भी तबाह हो गई थी। हमेशा की तरह खुशहाल अंत देने की अपनी सामान्य शैली के विपरीत राहुल अपने दिल की अवस्था को प्रतिबिंबित करने के लिए नाटक के अंत को संपादित करता है। नाटक की रात को, जैसे ही राहुल और पूजा के पात्र मंच पर अलग हो जाते हैं, अजय एक रिकार्ड टेप बजाता है जिसमें उसके इजहार से पहले पूजा बताती है कि वह राहुल के बारे में कैसा महसूस करती थी। अजय अप्रत्यक्ष रूप से पूजा बता रहे हैं कि वह और राहुल एक साथ रहने के लिए हैं। पूजा अब महसूस करती है कि वह वास्तव में राहुल से प्यार करती है और दोनों मंच पर अपने प्यार को कबूल करते हैं जबकि दर्शक उनकी प्रशंसा करते हैं, जिससे नाटक का एक बार फिर खुशहाल अंत हो जाता है। इसके अलावा, बैकस्टेज में, अजय निशा से पूछता है कि क्या वह पहले से ही विवाहित है या नहीं (उसे उसमें रूचि है ऐसा दर्शाना)।
संगीत
दिल तो पागल है में कुल 9 गीत हैं, एक वाद्य रचना मिलाकर 10 गीत एल्बम में हैं। संगीतकार उत्तम सिंह उस वक्त तक कई वर्षों से सक्रिय थे लेकिन सफलता उन्हें इस फिल्म से मिली। उन्होंने लगभग 100 धुनें तैयार की थी जिसमें से 9 धुनों को चुना गया। बोल आनंद बख्शी के द्वारा लिखें गए हैं। जारी होने पर गीत बहुत लोकप्रिय हुए और यह एल्बम साल 1997 की सर्वाधिक बिकने वाली रही। फिल्म की सफलता के लिये इसके संगीत को प्रचुर श्रेय दिया जाता है। उत्तम सिंह की धुनें और आनंद बख्शी के साधारण भाषा में रचे गए बोल का युवाओं से जुड़ना इसकी सफलता के मुख्य कारण रहे।
परिणाम
दिल तो पागल है को बहुत अधिक सफलता मिली। इसके कारण यह भारतीय फिल्मों में उस वर्ष का सबसे अधिक कमाने वाला फिल्म बन गई थी। इसने भारत में कुल ₹59.82 करोड़ रुपये का कारोबार किया। वहीं देश के बाहर ₹12.04 करोड़ रुपये का लाभ लेने में भी सफल हुआ। इस फिल्म को बनाने में मात्र ₹9 करोड़ रुपये लगे थे। उसके हिसाब से कमाई बहुत अधिक हुई। इसने पूरी दुनिया में पहले हफ्ते के अंत में ₹4.71 करोड़ का कारोबार किया था। वहीं पहले सप्ताह इसने ₹8.97 करोड़ का कारोबार किया।
गोगाव, वांकिडि मण्डल
गोगाव, वांकिडि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
नौआरी गाँव, अतरौली (अलीगढ़)
नौआरी अतरौली, अलीगढ़, उत्तर प्रदेश स्थित एक गाँव है।
नर्वदेश्वर पाण्डेय एन. डी. देहाती
पूर्वाञ्चल की धरती पर अनेक ऐसे लाल हुये है जो देश के साहित्यिक क्षैतिज पर ध्रुवतारे की तरह चमके है | ऐसे ही माटी मे पैदा हुए खाटी देहाती जी ने बुलन्दियो को छूते हुये अपने गाँव देहात को हमेशा सुर्ख़ियो मे रखा | 1 अप्रैल 1960 को पूर्वाञ्चल के देवरिया जिले मे लार थाना क्षेत्र के हरखौली गाँव मे जन्मे नर्वदेश्वर पाण्डेय की प्रारम्भिक शिक्षा पास के गाँव रुच्चापार मे हुई | स्नातक तक की पढ़ाई पास के कस्बे लार के मठ डिग्री कॉलेज मे हुई | पढ़ाई के दौरान शौक से “देहाती” टाइटिल क्या लगाया देहाती बन कर रह गए | भोजपुरी साहित्य की सेवा मे उन्होने विभिन्न पत्र पत्रिकाओ के माध्यम से भूल रही लोक-संस्कृति, लोक-परंपरा, रीति-रिवाज,को समय-समय पर याद कराया है |
ब्राह्मण जाति मे जन्मे देहाती जी ने अपने धर्म को भी प्राथमिकता दी है | इन्होने जन्माष्टमी, होली, दीपावली, मकर-संक्रांति, नवरात्रि, आदि सभी त्यौहारो को बहुत है अच्छे ढंग से मनाया है | इन्होने अपने गाँव हरखौली मे फरवरी 1992 को ऐसा रुद्र माहयज्ञ का आयोजन कराया, जिसको लोग अभी तक भूले नहीं है | इन्होने गाय माता की रक्षा के लिए 1992 मे गोरक्षा समिति की स्थापना की | श्री देहाती जी ने अपनी कला को विरहा के रूप मे भी लोगो तक पहुचाया है | लोगो मे शांति, आस्था, भाईचारा, सहयोग की भावना बनाए रखने का संदेश 11 प्रान्तो मे अस्सी दिवसीय साइकिल यात्रा से दी है |
अपनी माटी से प्यार करने वाले संवेदनशील देहाती जी ने अपनी पूरी ऊर्जा भोजपुरी साहित्य सर्जना में लगाया | हम उनके बहुमूल्य योगदान को कभी भुला नहीं सकते, जिस छोटे स्थान से उन्होने पूर्वाञ्चल में इतना बड़ा नाम कमाया उनकी रचनाओ का सम्यक व संतुलित मूल्यांकन होना चाहिए था लेकिन भोजपुरी के लिए काम कर रही तमाम संस्थाओं में से किसी ने भी इस तरफ ध्यान नहीं दिया । इसका कारण यह भी है की सभी संस्थाएं किसी न किसी की कृपा पर चलती हैं और देहाती ऐसा अक्खड़मिजाज रचनाकार किसी का कृपापात्र नहीं बनना चाहता । वह व्यवस्था विरोधी रचनकर हैं | मेहनतकशों के लिए संघर्ष उनका ध्येय है । चमक-दमक से दूर गाँव में बैठा यह रचनाकार कभी थका नहीं | लगातार तीस वर्षो से अधिक लिख रहा है । अपने लेखो में किसी को छोड़ा भी नहीं है । जो भी निशाने पर चढ़ा व्यंगवाण का शिकार हुआ | भोजपुरी के विद्वान देहाती जी को सरस्वती सिद्ध माना जाता है ।
पत्र-पत्रिकाओं के माध्यम से पूर्वाञ्चल के लोग देहाती के नाम व उनकी रचना से खूब परिचित हुए हैं । आकाशवाणी गोरखपुर से प्रसारित विभिन्न भोजपुरी कार्यक्रमों में उनकी आवाज़ भी सुनी गयी है । भोजपुरी के इस रचनाकार को गाँव में ही अच्छा लगता है । उनके लेखों में तेलवान, भतवान, साइत, नेवान, सतुआन आदि भूल रही परम्पराओं को कई बार याद दिलाया गया है । देहाती जी अपने साहित्य रचना के जरिये एक जंग लड़ रहे हैं । भोजपुरी की अस्मिता के लिए, संस्कृति की रक्षा के लिए, परम्पराओं व रीति-रिवाजों और भाईचारा को जीवित रखने की जंग ।
कुंवर चैन सिंह
कुंवर चैन सिंह मध्य प्रदेश में भोपाल के निकट स्थित नरसिंहगढ़ रियासत के राजकुमार थे, जो 24 जुलाई 1824 को अंग्रेजों के विरुद्ध लड़ते हुए वीरगति को प्राप्त हुए। 1857 के सशस्त्र स्वाधीनता संग्राम से भी लगभग 33 वर्ष पूर्व की यह घटना कुंवर चैन सिंह को इस अंचल के पहले स्वतंत्रता संग्राम सेनानी के रूप में प्रतिष्ठित करती है। मध्य प्रदेश सरकार ने वर्ष 2015 से सीहोर स्थित कुंवर चैन सिंह की छतरी पर गार्ड ऑफ ऑनर प्रारम्भ किया है।
अंग्रेजों से विरोध
रियासत के दीवान आनंदराम बख्शी और मंत्री रूपराम बोहरा अंग्रेजों से मिले हुए थे। यह पता चलने पर कुंवर चैन सिंह ने इन दोनों को मार दिया। मंत्री रूपराम के भाई ने इसकी की शिकायत कलकत्ता स्थित गवर्नर जनरल से की, जिसके निर्देश पर पॉलिटिकल एजेंट मैडॉक ने कुंवर चैन सिंह को भोपाल के नजदीक बैरसिया में एक बैठक के लिए बुलाया। बैठक में मैडॉक ने कुंवर चैन सिंह को हत्या के अभियोग से बचाने के लिए दो शर्तें रखीं। पहली शर्त थी कि नरसिंहगढ़ रियासत, अंग्रेजों की अधीनता स्वीकारे। दूसरी शर्त थी कि क्षेत्र में पैदा होनेवाली अफीम की पूरी फसल सिर्फ अंग्रेजों को ही बेची जाए। कुंवर चैन सिंह द्वारा दोनों ही शर्तें ठुकरा देने पर मैडॉक ने उन्हें 24 जुलाई 1824 को सीहोर पहुंचने का आदेश दिया। अंग्रेजों की बदनीयती का अंदेशा होने के बाद भी कुंवर चैन सिंह नरसिंहगढ़ से अपने विश्वस्त साथी सारंगपुर निवासी हिम्मत खां और बहादुर खां सहित 43 सैनिकों के साथ सीहोर पहुंचे। जहां पॉलिटिकल एजेंट मैडॉक और अंग्रेज सैनिकों से उनकी जमकर मुठभेड़ हुई। कुंवर चैन सिंह और उनके मुट्ठी भर विश्वस्त साथियों ने शस्त्रों से सुसज्जित अंग्रेजों की फौज से डटकर मुकाबला किया। घंटों चली लड़ाई में अंग्रेजों के तोपखाने ओर बंदूकों के सामने कुंवर चैन सिंह और उनके जांबाज लड़ाके डटे रहे। ऐसा कहा जाता है कि युद्ध के दौरान कुंवर चैन सिंह ने अंग्रेजों की अष्टधातु से बनी तोप पर अपनी तलवार से प्रहार किया जिससे तलवार तोप को काटकर उसमे फंस गई। मौके का फायदा उठाकर अंग्रेज तोपची ने उनकी गर्दन पर तलवार का प्रहार कर दिया जिससे कुंवर चैन सिंह की गर्दन रणभूमि में ही गिर गई और उनका स्वामीभक्त घोड़ा शेष धड़ को लेकर नरसिंहगढ़ आ गया। कुंवर चैन सिंह की धर्मपत्नी कुंवरानी राजावत जी ने उनकी याद में परशुराम सागर के पास एक मंदिर भी बनवाया जिसे हम कुंवरानी जी के मंदिर के नाम से जानते हैं।
ज़िवोंशी
ज़िवोंशी, ज़िवोंषी या ज़ीवोंशी एक फ्रांसीसी लक्जरी फैशन और इत्र हाउस है। यह हाउते वस्त्र कपड़े, सामान इत्र और सौंदर्य प्रसाधन के ब्रांड को होस्ट करता है। गिवेंची के घर की स्थापना 1952 में डिजाइनर ह्यूबर्ट डे गिवेंची द्वारा की गई थी और यह चंबरे सिंडिकेल डे ला हाउते कॉउचर एट डु प्रीट-ए-पोर्टर का सदस्य है। इसका स्वामित्व लक्जरी समूह एलवीएमएच के पास है । इसके वर्तमान कलात्मक निर्देशक क्लेयर वाइट केलर हैं, जो उस पद को धारण करने वाली पहली महिला हैं।
प्रतीक और सिनेमा
ब्रांड के सबसे प्रसिद्ध राजदूत सबरीना (जिसके लिए एडिथ हेड ने अकादमी पुरस्कार का दावा किया है), हाउ टू स्टिल ए मिलियन और टिफ़नी के नाश्ते जैसी फिल्मों में ऑड्रे हेपबर्न थे।
1953 में, ऑड्रे हेपबर्न और ह्यूबर्ट डी गिवेंची ने ग्लेडिस डी सेगानजैक के मध्यस्थ से बिली वाइल्डर द्वारा सबरीना में उसकी वेशभूषा बनाने के तरीके से मुलाकात की। जैसा कि ग्लेडिस डी सेगानजैक ने 'मिस हेपबर्न' के साथ बैठक आयोजित की थी, फैशन डिजाइनर ने सोचा था कि वह केथरिन हेपबर्न प्राप्त करने जा रहे हैं। एक गुलाबी और सफेद गिंगहैम निजी, एक टी-शर्ट और एक गोंडोलियर टोपी पहने, ब्रिटिश अभिनेत्री ने भविष्य के संग्रह के कुछ प्रोटोटाइप प्राप्त किए। ऑड्रे हेपबर्न ने स्क्रीन पर गिवेंची कपड़े पहनने का फैसला किया, जैसे कि सबरीना (1954), लव इन द आफ्टरनून (1957), फनी फेस (1957), टिफ़नी (1961), चेरेड (1963), पेरिस जब ब्रेकफास्ट इट सीज़ल्स (1963), हाउ टू स्टिल अ मिलियन (1965) और ब्लडलाइन (1979)।
एक क्लाइंट के रूप में शुरुआत करते हुए, वह कुछ सबसे शास्त्रीय फिल्मों में, चालीस वर्षों के लिए घर की मेज़ बन गई। 1961 में, ऑड्रे हेपबर्न ने टिफ़नी के नाश्ते में प्रसिद्ध " छोटी काली पोशाक " पहनकर घर की प्रतिष्ठा स्थापित की ।
1957 में मिस हेपबर्न के एकमात्र उपयोग के लिए गिवेंची ने एक पुष्प एल्डिहाइड सुगंध, एल `इन्टरडिट बनाया। उनके अन्य प्रसिद्ध संरक्षक में महारानी फराह पहलवी, ग्लोरिया गिनीज और मारेला अगनेल्ली के साथ-साथ गिनीज, ग्रिमाल्डी, केनेडी और रोथ्सचाइल्ड परिवार शामिल हैं, जिन्होंने जॉन एफ कैनेडी के अंतिम संस्कार के लिए प्रसिद्ध कपड़े पहने थे।
गिवेंची ने पुष्टि की कि गायक, गीतकार, अभिनेत्री, मॉडल और रिकॉर्ड निर्माता एरियाना ग्रांडे 2019 फॉल एंड विंटर अभियान का नया चेहरा हैं, जिसका जुलाई में अनावरण किया जाएगा। "एक आधुनिक संग्रह और एक पीढ़ी की आवाज़, एरियाना आज पॉप संस्कृति में सबसे प्रभावशाली बलों में से एक के रूप में उभरा है,"।
गिवेंची ने कई हस्तियों को आकर्षित किया, जिनमें एरियाना ग्रांडे, लॉरेन बेकल, बेबे पेली, माइकल नॉर्मन, ग्रेटा गार्बो, एलिजाबेथ टेलर, मार्लीन डिट्रिच, जैकलीन कैनेडी-ओनासिस, बेयोन्से नोल्स, प्रिंसेस ग्रेस ऑफ़ मोनाको और यहां तक कि पसंद भी शामिल हैं। वालिस सिम्पसन, जिनके लिए उन्होंने ग्राहकों की जिज्ञासा से डचेस के आदेशों को संरक्षित करते हुए कुछ विशेष परिधान बैग बनाए। उन्हें बाद में 'ब्लू वालिस' के नाम से जाना जाने लगा। आज, गिवेंची ने सबसे प्रसिद्ध हॉलीवुड सितारों जैसे केट ब्लैंचेट, एम्मा स्टोन, लेडी गागा, जूलियन मूर, जूलिया रॉबर्ट्स, रूनी मारा और अन्य को कपड़े पहनाए।
संचालन
कंपनी के संचालन को इस बीच विभाजित किया गया है: "यूरोप में कारोबार का 42 प्रतिशत, चीन का 18 प्रतिशत, एशिया-प्रशांत 14 प्रतिशत, अमेरिका 12 प्रतिशत, मध्य पूर्व 7 प्रतिशत, जापान 4 प्रतिशत और शेष विश्व 3 प्रतिशत है।"
सेवई गाँव, धनरूआ (पटना)
सेवई धनरूआ, पटना, बिहार स्थित एक गाँव है।
द लास्ट सपर
द लास्ट सपर यह १५वीं शताब्दी में प्रसिद्ध इतालवी चित्रकार लिओनार्दो दा विंची द्वारा बनाई गई एक पेंटिंग है। यह तस्वीर मिलान शहर के सांता मारिया डेल ग्राज़ी चर्च में एक दीवार पर चित्रित है, और यह दुनिया में सबसे प्रसिद्ध और सबसे अधिक अध्ययन की जाने वाली कलाकृति में से एक है। ४६०सेमी × ८८०सेमी (१५.१ फीट × २८.९ फीट) की यह छवि अनुमान है कि १४९५ से १४९९ तक इसे चित्रित किया गया था।
यह चित्र यीशु और उनके १२ शिष्यों के बीच अंतिम भोजन की घटना को दर्शाता है।
गाहिरा गुरु
सन्त गाहिरा गुरु (१९०५ - २१ नवम्बर १९९६) एक सन्त एवं समाजसुधारक थे जिन्होने छत्तीसगढ़ के सरगुजा जिले के आसपास के वनवासी क्षेत्रों में के बीच कार्य किया। सन १९४३ में उन्होने "सनातन धर्म सन्त समाज" की स्थापना की। इनका मूल नाम रामेश्वर था। वे उत्तरी छत्तीसगढ़ में सामाजिक चेतना के अग्रदूत थे उन्होंने उत्तरी छत्तीसगढ़ के अविभाजित सरगुजा, जशपुर, कोरिया, रायगढ़ सहित पड़ोसी राज्य झारखण्ड, उत्तरप्रदेश से लगे क्षेत्रों में रहने वाले आदिवासियों के साथ अन्य समाज में सामाजिक चेतना और जागरूकता लाने में अहम योगदान दिया।
गाहिरा गुरु का जन्म सन् १९०५ में श्रावण मास की अमावस्या को रात्रि बारह बजे रायगढ़ जिले के लैलूंगा नामक स्थान से लगभग करीब १५ किलोमीटर दूर उड़ीसा से लगे ग्राम "गहिरा" सघन वनाच्छादित दुर्गम पर्वतीय क्षेत्र मे हुआ था। इनके पिता बुदकी कंवर और माता सुमित्रा थे।
" ''चोरी दारी हत्या मिथ्या त्यागें, सत्य अहिंसा दया क्षमा धारें।
अब उनके अनुयायियों की संख्या क्रमशः बढ़ने लगी। उनके द्वारा गांव में स्थापित ‘धान मेला’ से ग्रामीणों को आवश्यकता पड़ने पर पैसा, अन्न तथा बीज मिलने लगा। इससे बाहरी सहायता के बिना सबकी आर्थिक स्थिति में सुधार हुआ। उन्होंने ‘सनातन संत समाज’ बनाकर लाखों लोगों को जोड़ा।
शिक्षा के प्रसार हेतु उन्होंने कई विद्यालय एवं छात्रावास खोले। इनमें संस्कृत शिक्षा की विशेष व्यवस्था रहती थी। समाज को संगठित करने के लिए दशहरा, रामनवमी और शिवरात्रि के पर्व सामूहिक रूप से मनाये जाने लगे। लोग परस्पर मिलते समय ‘शरण’ कहकर अभिवादन करते थे।
उन दिनों राष्ट्रीय स्वयंसेवक संघ की प्रेरणा से श्री बालासाहब देशपांडे ने ‘वनवासी कल्याण आश्रम’ नामक संस्था बनाई थी। इसे जशपुर के राजा श्री विजयभूषण सिंह जूदेव का भी समर्थन था। इन सबके प्रति गहिरा गुरु के मन में बहुत प्रेम एवं आदर था। भीमसेन चोपड़ा तथा मोरूभाई केतकर से उनकी अति घनिष्ठता थी। वे प्रायः इनसे परामर्श करते रहते थे। इनके कारण उस क्षेत्र में चल रहे ईसाइयों के धर्मान्तरण के षड्यन्त्र विफल होने लगे।
गहिरा गुरु ने अपने कार्य के कुछ प्रमुख केन्द्र बनाये। इनमें से गहिरा ग्राम, सामरबार, कैलाश गुफा तथा श्रीकोट एक तीर्थ के रूप में विकसित हो गये। विद्वान एवं संन्यासी वहां आने लगे। एक बार स्वास्थ्य बहुत बिगड़ने पर उन्हें शासन के विशेष विमान से दिल्ली लाकर हृदय की शल्य क्रिया की गयी। ठीक होकर वे फिर घूमने लगे; पर अब पहले जैसी बात नहीं रही।
कुछ समय बाद गहिरा गुरु प्रवास बंद कर अपने जन्म स्थान गहिरा ग्राम में ही रहने लगे। 92 वर्ष की आयु में 21 नवम्बर, 1996 (देवोत्थान एकादशी) के पावन दिन उन्होंने इस संसार से विदा ले ली। उनके बड़े पुत्र श्री बभ्रुवाहन सिंह अब अपने पिता के कार्यों की देखरेख कर रहे हैं। छत्तीसगढ़ सरकार ने उनकी स्मृति में सरगुजा विश्वविद्यालय का नाम "सन्त गाहिरा गुरु विश्वविद्यालय" कर दिया है।
मेहदी हसन
जीवन परिचय
राजस्थान के झुंझुनूं जिले के लूणा गांव में 18 जुलाई 1927 को जन्में मेहदी हसन का परिवार संगीतकारों का परिवार रहा है। मेहदी हसन के अनुसार कलावंत घराने में वे उनसे पहले की 15 पीढ़ियां भी संगीत से ही जुड़ी हुई थीं। संगीत की आरंभिक शिक्षा उन्होंने अपने पिता उस्ताद अजीम खान और चाचा उस्ताद ईस्माइल खान से ली. दोनों ही ध्रुपद के अच्छे जानकार थे। भारत-पाक बंटवारे के बाद उनका परिवार पाकिस्तान चला गया। वहां उन्होंने कुछ दिनों तक एक साइकिल दुकान में काम की और बाद में मोटर मेकैनिक का भी काम उन्होंने किया। लेकिन संगीत को लेकर जो जुनून उनके मन में था, वह कम नहीं हुआ।
कार्यक्षेत्र
1950 का दौर उस्ताद बरकत अली, बेगम अख्तर, मुख्तार बेगम जैसों का था, जिसमें मेहदी हसन के लिये अपनी जगह बना पाना सरल नहीं था। एक गायक के तौर पर उन्हें पहली बार 1957 में रेडियो पाकिस्तान में बतौर ठुमरी गायक पहचान मिली. उसके बाद मेहदी हसन ने मुड़ कर नहीं देखा. फिर तो फिल्मी गीतों और गजलों की दुनिया में वो छा गये।
1957 से 1999 तक सक्रिय रहे मेहदी हसन ने गले के कैंसर के बाद पिछले 12 सालों से गाना लगभग छोड़ दिया था। उनकी अंतिम रिकार्डिंग 2010 में सरहदें नाम से आयी, जिसमें फ़रहत शहज़ाद की लिखी "तेरा मिलना बहुत अच्छा लगे है" की रिकार्डिंग उन्होंने 2009 में पाकिस्तान में की और उस ट्रेक को सुनकर 2010 में लता मंगेशकर ने अपनी रिकार्डिंग मुंबई में की. इस तरह यह युगल अलबम तैयार हुआ।
सम्मान और पुरस्कार
मेहदी हसन को गायकी के लिये दुनिया भर में कई सम्मान मिले. हजारों ग़ज़लें उन्होंने गाईं, जिनके हजारों अलबम दुनिया के अलग-अलग देशों में जारी हुये. पिछले 40 साल से भी अधिक समय से गूंजती शहंशाह-ए-ग़ज़ल की आवाज की विरासत अब बची हुई है।
कलश लोग
संस्कृति
कलश लोगों की संस्कृति अपने इर्द-गिर्द के लोगों से बिलकुल भिन्न है। यह कई देवी-देवताओं में विशवास रखते हैं। क्योंकि बहुत से कलश लोगों का रंग सफ़ेद है और इनकी आँखें अक्सर नीली-भूरी होती हैं, इसलिए भारत में अंग्रेज़ी राज के ज़माने में कई पश्चातीय इतिहासकारों का कहना था के यह सिकंदर की फ़ौजों में शामिल यूनानियों के वंशज हैं, लेकिन आधुनिक युग में इसे एक मिथ्या ही माना जाता है। उनके धर्म को भी पहले प्राचीन यूनानी धर्म जैसा माना जाता था, लेकिन आधुनिक अध्ययन से पता चला है के यह प्राचीन भारतीय और हिंद-ईरानी धर्म के कहीं ज़्यादा पास है।
कलश भाषा
कलश भाषा भारतीय उपमहाद्वीप के उत्तर पश्चिमी भाग और अफ़ग़ानिस्तान में पायी जाने वाली दार्दी भाषा परिवार की एक सदस्य है।
ख़ालिद बिन वलीद मस्जिद
खालिद इब्न अल-वालिद मस्जिद; (अरबी: مسجد خالد ابن الوليد) होम्स,सीरिया में एक मस्जिद है, जो राख-शुहादा स्क्वायर में हमा स्ट्रीट के पार्क में स्थित है। अपनी तुर्क-तुर्की वास्तुकला शैली के लिए प्रसिद्ध, मस्जिद खालिद इब्न अल वालिद को समर्पित है, जो अरब सेना के कमांडर थे हजरत खालिद को 7 वीं शताब्दी की सीरिया मुस्लिम विजय अभियानों के लिए जाना जाता है इन्होंने  बीजान्टिन शासन को समाप्त कर दिया था। हजरत खालिद की कब्र मस्जिद प्रार्थना कक्ष के एक कोने में स्थित है जो तीर्थस्थल केंद्र है। सफेद और काली पत्थर की क्षैतिज पंक्तियाँ और बारीकी से निर्मित संकीर्ण दीर्घाओं के साथ दो लंबी मीनारें हैं जो लेवेंट की पारंपरिक इस्लामी स्थापत्य शैली को दर्शाती हैं।
कील नहर
कील नहर (Nord-Ostsee-Kanal, शाब्दिक अर्थ- "उत्तर-[से]-बाल्टिक सागर नहर"), जिसे 1948 तक केसर विल्हेम नहर कहा जाता था एक 98 km लम्बी जहाजी नहर है जो जर्मनी के श्लेश्विग होल्सटीन में स्थित है। यह विश्व की सबसे व्यस्ततम नहर है। कील नहर उत्तरी सागर को बाल्टिक सागर से जोड़ती है। खासकर यूरोप के व्यापार के क्षेत्र से भी ज्यादा महत्वपूर्ण है।
सन्दर्भ = उत्तरी सागर और बाल्टिक सागर को कील नहर जोड़ती है
<references group="उत्तरी सागर और बाल्टिक सागर को कील नहर जोड़ती है" />
गोड्सेर, सारंगापूर‌ मण्डल
गोड्सेर, सारंगापूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
भालड़िया
भालड़िया (Bhalariya) भारत के राजस्थान राज्य के उदयपुर ज़िले में स्थित एक नगर है।
एमपीईजी-2
एमपीईजी-2 (उर्फ H.222/H.262 जैसा कि ITU द्वारा परिभाषित किया गया था) " चलती तस्वीरों और संबंधित ऑडियो जानकारी की सामान्य कोडिंग" के लिए एक मानक है। यह हानिपूर्ण वीडियो संपीड़न और हानिपूर्ण ऑडियो डेटा संपीड़न विधियों के संयोजन का वर्णन करता है, जो वर्तमान में उपलब्ध स्टोरेज मीडिया और ट्रांसमिशन बैंडविड्थ का उपयोग करके फिल्मों के भंडारण और प्रसारण की अनुमति देता है। जबकि एमपीईजी-2 H.264/AVC और H.265/HEVC जैसे नए मानकों जितना कुशल नहीं है, मौजूदा हार्डवेयर और सॉफ़्टवेयर के साथ बैकवर्ड संगतता का मतलब है कि यह अभी भी व्यापक रूप से उपयोग किया जाता है, उदाहरण के लिए ओवर-द-एयर डिजिटल टेलीविज़न मेंप्रसारण और डीवीडी-वीडियो मानक में।